《送苗子君运使赴河东漕二首 其二》
宋代·冯山

一顾生平于我厚，十年门下见公亲。祗知谈笑无难事，谁识襟公似古人。

遽别未遑论出处，相看何用惜沉沦。清朝勋业谁相问，已向籓篱托此身。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。